ตอนนี้มีเม็ด ตุ่มกลมๆขึ้นตรงรูทวารหนัก เจ็บหน่อยๆ เวลาถ่าย เคยมีเลือดออกผสมกับอุจจาระด้วยครับ
สวัสดีค่ะ การติดต่อของ hiv 1.การมีเพศสัมพันธ์ทางช่องคลอด/ทวารหนัก/ การใช้ปาก โดยทางทวารหนักมีโอกาสมากที่สุด เพราะมักมีการฉีกขาดของเนื้อเยื่อได้มาก ทำให้เชื้อผ่านเข้าไปได้ 2.การรับเลือด 3.จากแม่สู่ลูก เช่นคลอดบุตรหรือให้นมบุตร 4.ผ่านเข็มฉีดยาเช่นการสัก หรือการให้ยาเข้าเส้น โอกาสติด hiv จากเหตุการณ์ที่เล่ามามีน้อยค่ะ ยกเว้นว่ามีแผลเปิดขนาดใหญ่ตรงทวารหนัก เม็ดที่ขึ้นตรงรูทวารหนักอาจเกิดจาก เริม หูดหงอนไก่ หูดข้าวสุก ซึ่งเป็นโรคติดต่อทางเพศสัมพันธ์ การแยกโรคต้องไปให้แพทย์ตรวจร่างกายค่ะ อาการเจ็บเวลาถ่ายและมีเลือดปนออกมา น่าจะเกิดจาก รอยฉีกขาดที่บริเวณทวารหนัก ซึ่งอาจะเกิดจากการมีเพศสัมพันธ์ หรือเกิดจากอุบัติเหตุอื่นๆ หรือมีริดสีดวงทวาร ต้องไปตรวจร่างกายเช่นเดียวกัน การดูแลตัวเองเบื้องต้น 1. ไม่ไปแกะตุ่ม 2. งดการมีเพศสัมพันธ์ไปก่อน เพื่อป้องกันการแพร่เชื้อ ควรไปพบแพทย์ได้เลยค่ะเพื่อตรวจเรื่องตุ่ม สังเกตอาการว่าตุ่มขยายใหญ่ขึ้น เจ็บมากขึ้น หรืออาการถ่ายเป็นเลือดรุนแรงขึ้นหรือไม่ด้วยค่ะ อาการรับเชื้อ hiv ระยะเฉียบพลันใน 2 อาทิตย์แรกจะมีอาการไข้ต่ำๆ ปวดเมื่อยตามตัว อาการไม่เฉพาะเจาะจงคล้ายกับเป็นหวัด จากนั้นจะหายไปเอง ส่วนมากคนไข้มักจะไม่รู้ตัวว่าได้รับเชื้อ จนกระทั่งเชื้ออยู่ในร่างกายจำนวนมากและกดภูมิคุ้มกันและแสดงออกมาด้วยการติดโรคฉวยโอกาส สามารถเล่าเหตุการณ์ให้แพทย์ฟัง ถ้ากังวลมากสามารถเจาะเลือดดู hiv ได้